Björgunarbátur frá Akranesi sjósettur í gær Báturinn sem sökk í gærkvöldi á Faxaflóa eftir að eldur kom upp í honum , var sjö tonna skemmtibátur í einkaeign og hét Mávanes RE . Útgerðarfélagið Shark í Reykjavík gerði bátinn út . Tveir menn voru um borð í honum þegar eldurinn kom upp og komust þeir um borð í gúmbát þaðan sem dragnótarbáturinn Sólborg bjargaði þeim . Rannsóknarnefnd sjóslysa rannsakar tildrög óhappsins og eru eldsupptök ókunn . Lögreglan tók skýrslu af mönnunum tveimur er þeir komu í land í Reykjavík í gærkvöldi en Rannsóknarnefnd sjóslysa fer með rannsókn málsins . Jón A. Ingólfsson forstöðumaður Rannsóknarnefndar sjóslysa segir í viðtali við mbl.is í dag að báturinn hafi verið með haffærisskírteinið í lagi . Þá segir hann að sjólag hafi verið gott þegar eldurinn kom upp í bátnum .